ΓΡΑΠΤΗ ΕΡΩΤΗΣΗ P-2583/02

υποβολή: Ioannis Marnos (PPE-DE) προς το Συμβούλιο

(10 Σεπτεμβρίου 2002)

Θέμα: Εναρμόνιση της τουρκικής νομοθεσίας με το Κοινοτικό κεκτημένο

Πριν από λίγες μέρες, ο αντιπρόεδρος της τουρκικής κυβέρνησης, κ. Μ. Γιλμάζ, κάλεσε τους πρέσβεις των 15 κρατών μελών της Ένωσης και τους ενημέρωσε για το πακέτο εναρμόνισης της τουρκικής νομοθεσίας με το Κοινοτικό κεκτημένο.

Εντούτοις, από πολλές πλευρές έχουν διατυπωθεί οι εξής παρατηρήσεις:

- το πακέτο δεν αφορά σε ατομικές περιουσίες ομογενών κρατών μελών, που ζούσαν ή ζουν στην Τουρκία, αλλά στις αγοραπωλησίες ακινήτων εκ μέρους ομογενειακών ενοριακών ιδρυμάτων και μόνο.

- δεν αφορά, επίσης, στο Οικουμενικό Πατριαρχείο Κων/πόλεως, δεδομένου ότι αυτό- ακόμη και σήμερα- στερείται νομικής προσωπικότητας και αναγκάζεται να εγγράφει την περιουσία του σε ονόματα κληρικών και ιδιωτών. Αποτέλεσμα αυτής της κατάστασης είναι ότι το Πατριαρχείο έχει ένα μόνο μείζον ακίνητο (το Ορφανοτροφείο στο νησί Πρίγκηπος), το οποίο μάλιστα είναι κατειλημμένο, όπως αναφέρεται σε σχετικό έγγραφο, από τη Γενική Δ/νση Βακουφίων της Τουρκίας. Αξίζει να σημειωθεί ότιπάρχει φόβος η όλη μεθόδευση εκ μέρους της τουρκικής διοίκησης να στοχεύει στη ματαίωση της ενδεχόμενης αξιοποίησης της αλλαγής νομοθεσίας δια της ακυρώσεως της κτηματολογικής εγγραφής του εν λόγω Ορφανοτροφείου, η οποία έγινε επ' ονόματι του Οικουμενικού Πατριαρχείου.

- οι ρυθμίσεις που εξήγγειλε η Τουρκία δεν διέπονται από την αρχή της αναδρομικότητας, κάτι που τόνισε, μάλιστα, ο κ. Γιλμάζ στους Κοινοτικούς πρέσβεις. Συγκεκριμένα οι ρυθμίσεις του Άρθρου 4Α του εν λόγω πακέτου αφορούν μόνο σε μελλοντική απόκτηση ή εκποίηση

ακίνητης περιουσίας. Μάλιστα, για αγορά ή πώληση ακινήτων από ιδρύματα θα χρειάζεται εφεξής η άδεια του τουρκικούπουργικού συμβουλίου, κάτι που μπορεί να συνεπάγεται την παρεμβολή ανυπέρβλητων εμποδίων για τα ιδρύματα που θέλουν να αποκτήσουν ή να εκποιήσουν περιουσία. Το θετικό, πάντως, της όληςπόθεσης είναι ότι -για πρώτη φορά- η Τουρκία αναγνωρίζει ότι εφάρμοσε επί δεκαετίες πολιτική διακρίσεων σε βάρος μειονοτήτων που διαβιούσαν στο έδαφος της και τώρα επιχειρεί, κάτω από την πίεση της Ε.Ε., να επιτρέψει την κτήση ακίνητης περιουσίας από μειονοτικά ιδρύματα και κοινότητες.

Πότε ακριβώς θα τεθούν σε ισχύ οι (έστω και περιορισμένες) αυτές ρυθμίσεις· Πώς θα εξασφαλίσει το Συμβούλιο την αναδρομική ισχύ των διατάξεων ώστε να αποκατασταθούν, έστω και εν μέρει, οι πρωτοφανείς αδικίες και οι μαζικές δημεύσεις περιουσιών των χριστιανών όλων των δογμάτων καθώς και των Εβραίων που ζούσαν στην Τουρκία, στερήθηκαν την περιουσία τους και εγκατέλειψαν την χώρα αυτή·

Απάντηση

(18 Φεβρουαρίου 2003)

Οι διατάξεις στις οποίες αναφέρεται ο αξιότιμος βουλευτής αποτελούν μέρος δέσμης μεταρρυθμίσεων που εγκρίθηκαν από το τουρκικό κοινοβούλιο στις 3 Αυγούστου και για τις οποίες η ΕΕ εξέφρασε την ικανοποίησή της με δήλωση της 6ης Αυγούστου καθότι αποτελούν σημαντικό βήμα προόδου. Οι μεταρρυθμίσεις αυτές εξετάσθηκαν λεπτομερώς, ιδίως στο πλαίσιο της προετοιμασίας της περιοδικής έκθεσης της Επιτροπής για την Τουρκία, η οποίαποβλήθηκε στις 9 Οκτωβρίου. Η περιοδική έκθεση παρέχει πλήρη και διεξοδική αξιολόγηση των νέων διατάξεων περί θρησκευτικών ιδρυμάτων και εντοπίζει πιθανές ελλείψεις.

Όπωςπογραμμίζεται επίσης στη δήλωση της 6ης Αυγούστου, η ΕΕ ελπίζει στην ταχεία και συνολική εφαρμογή των μεταρρυθμίσεων αυτών. Ως προς αυτό, η τουρκική κυβέρνηση έδωσε εντολές για την ταχεία λήψη των αναγκαίων μέτρων. Ωστόσο, το παράγωγο δίκαιο που έχει εκδοθεί μέχρι στιγμής για τα θρησκευτικά ιδρύματα φαίνεται να είναι πάρα πολύ περιοριστικό. Το θέμα αυτό τέθηκε στην Τουρκία κατά τη συνάντηση της Τρόικας των Πολιτικών Διευθυντών, στις 31 Οκτωβρίου, στην Άγκυρα, οπότε η Τουρκία έδωσε διαβεβαιώσεις ότι οι ενδεχόμενες δυσκολίες στην εφαρμογή θα αντιμετωπιστούν κατάλληλα με την απαραίτητη ευελιξία. Μέχρι στιγμής πάντως δεν είναι δυνατόν να δοθεί συγκεκριμένη ημερομηνία για την έναρξη εφαρμογής.

Το Συμβούλιο καλεί τον Αξιότιμο κύριο Βουλευτή να απευθυνθεί στην Επιτροπή για οτιδήποτε αφορά την εφαρμογή της Εταιρικής Σχέσης για την προσχώρηση.